**Szász Endre Általános Iskoláért Alapítvány**

**Jegyzőkönyv**

Készült 2010. április 14-én a Szász Endre Általános Iskoláért Alapítvány kuratóriumi gyűlésén.

Jelen vannak:

Schmidt Márta

Pószáné Wéber Henriett

Odor Zsuzsanna

Schmidt Márta köszönti a megjelenteket, felkéri jegyzőkönyvvezetésre Odor Zsuzsannát, és ismerteti a napirendi pontokat:

1. Tanulmányi kirándulások pályázatainak elbírálása
2. Tanév végi díjak kritériumainak megállapítása
3. Tanév végi kirándulás
4. Művészeti iskola kérelmének elbírálása
5. Aktuális feladatok

Schmidt Márta tájékoztatja a kuratóriumi tagokat, hogy a pályázatra 15 pályamunka érkezet, 5 pályázat az tagóvodáktól, 10 az iskolából.

A pályázatokat a kuratórium elbírálta, s a következő támogatásokat állapította meg, figyelembe véve a pályázatban leírt kritériumokat.

|  |  |
| --- | --- |
| **Intézmény/Osztály** | **Támogatás összege (Ft)** |
| Óvoda Mosdós | 5 000 |
| Óvoda Nagyberki | 6 000 |
| Óvoda Kercseliget | 10 000 |
| Óvoda Kapospula | 10 000 |
| Óvoda Baté | 10 000 |
| **ÓVODÁK ÖSSZESEN** | **41 000** |
| 1.a | 3 000 |
| 1.b | 10 000 |
| 2.b | 10 000 |
| 3.a | 20 000 |
| 3.b | 15 000 |
| 4.a | 20 000 |
| 5.o | 20 000 |
| 6.o | 15 000 |
| 7.o | 15 000 |
| 8.b | 20 000 |
| **ISKOLA ÖSSZESEN** | **148 000** |
| **MINDÖSSZESEN** | **189 000** |

II. Tanév végi jutalmak kiosztásának kritériumai kapcsán Schmidt Márta azt javasolja, hogy állapítsuk meg, milyen kategóriában osztjuk ki a jutalmat, hány főnek osztunk, s a kiosztandó összeget határozzuk meg. Ennek megfelelően a kuratórium úgy dönt, hogy jutalmat osztunk tanulmányi eredményért alsó és felső tagozaton évfolyamonként annak, akinek az év végi eredménye 4,5 feletti, SNI tanuló esetén akkor, ha a félévi eredményéhez képest tanév végére 5 tizedet javít. Előny, ha tanulmányi versenyeken és/vagy sportversenyeken vesz részt, feladatot vállal az iskolai közösség munkájában.

Művészeti iskola növendékeként jutalmat kaphat mint egyéni, mint csoportos kiemelkedő művészeti tevékenységéért. Feltétele a művészeti iskolában tanító pedagógusok javaslata.

Sportolóként jutalmat kaphat, ha egyéni vagy csapat sportágban kiemelkedő eredményt ér el. Feltétele a sportág edzőjének a javaslata.

III. Tanév végi kiránduláshoz kapcsolódóan a kuratórium megbeszélése szerint az alábbiakat rögzítettük :

Elnevezése: Alapítványi Nap

Időpont: 2010.június 11.

Helyszín: Szász Endre Általános Iskola és környéke

Tervezett programok:

* veterán autó bemutató
* paint ball – célba lövés
* rendőrségi kutyás bemutató
* akadály verseny

Az alapítványi napra meghívjuk az intézmény fenntartóit is.

IV. A Szász Endre Művészeti Találkozó kapcsán alapítványunk kuratóriuma úgy döntött, hogy a művészeti találkozón szerzett minősítések függvényében 50 000 Forintot oszt szét a minősített egyéni és csoportos produkciókért.

A kuratórium elnöke tájékoztatja a tagokat, hogy a Nagyberki Általános Iskoláért Alapítvány 2008/2009-es elszámolása, még nem készült el. Mivel az átadás-átvétel nem történt meg, ezért a Nagybajom és Vidéke Takarékszövetkezet Által vezetett számlához nem nyúlunk. A 2010-es jótékonysági bál bevételéből gazdálkodunk.

Következő kuratóriumi gyűlésünk időpontja: 2010. május 5. szerda, 17:00 óra

Egyéb észrevétel és hozzászólás nem lévén Schmidt Márta megköszöni a kuratóriumi tagok munkáját és bezárja a megbeszélést.

Nagyberki, 2010. április 14.

Odor Zsuzsanna jk. vez.

1. hitelesítő:
2. hitelesítő: